### Beslutning

Solveig Sørensen med bemærkning, at byrådet i sit møde den 4. november 2020 har vedtaget Magistratens indstilling i overensstemmelse med erklæring fra Økonomiudvalget af 28. oktober 2020.

Socialistisk Folkepartis og det Konservative Folkepartis byrådsgrupper kunne ikke tiltræde indstillingen.

### Resumé

Teknik og Miljø ansøger i samarbejde med Kultur og Borgerservice og NorthSide Festival Aarhus Kommunes Klimafond om 2,1 mio. kr. til færdigetableringen af elforsyning i det nye event- og naturområde Eskelunden.

Indsatsen bidrager til [adresse] grønne omstilling og Aarhus-målet om CO2-neutralitet i 2030. Fx vil man ifm. afholdelse af NorthSide Festival – der for første gang finder sted i Eskelunden i 2021 – kunne spare ca. 88 tons CO2 ved at erstatte festivalens dieselgeneratorer med adgang til grøn strøm.

Ejerskabet over elinstallationerne vil ligge hos [adresse], og strømforsyningen vil derfor være tilgængelig for alle kommende events i Eskelunden med et krav om, at indkøb af grøn strøm er en forudsætning for at leje arealet. Udover den direkte CO2-besparelse ved at erstatte dieselgeneratorer med adgang til grøn strøm kan projektet også bidrage til den grønne omstilling i bredere forstand ved at brande [adresse] som grøn foregangsby, ved at skabe forudsætningerne for andre dele af den grønne omstilling og ved at inspirere Eskelundens gæster til at tilvælge grøn strøm også privat.

### Indstilling

Det indstilles:

At 1) Byrådet godkender ansøgningen til Klimafonden og yder et tilskud på 2,1 mio. kr. til Teknik og Miljø til projektet med at færdigetablere strømforsyningen i Eskelunden.

At 2) der godkendes en anlægsbevilling til Teknik og Miljø på 2,1 mio. til projektet.

At 3) der frigives et rådighedsbeløb til projektet på 2,1 mio. kr. i 2020.

### Sagens forløb

30-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 05-10-2020 Magistraten

Fremsendes til [adresse] med bemærkning, at Magistraten i mødet den 5. oktober 2020 anbefaler, at byrådet tiltræder Borgmesterens Afdelings indstilling af 23. september 2020.

Silje Krogh deltog ikke i sagens behandling.

 07-10-2020 Aarhus Byråd
Fremsendes til Økonomiudvalget til behandling i henhold til beslutning i byrådets møde den 7. oktober 2020.
 28-10-2020 Økonomiudvalget

Ritt Henriksen, Søren Petersen, Laura Laursen og Noah Nielsen kunne tiltræde indstillingen i overensstemmelse med Magistratens anbefaling men med bemærkningen om, at udvalget ønsker en præcisering af hvilke projekter, der kan modtage midler fra Klimafonden. For at byrådet nemmere kan vurdere, om en ansøgning placerer sig inden for Klimafondens ramme, kan ansøgningerne i højere grad ensrettes. Fremover vil udvalget skærpe sit fokus på, om ansøgninger til Klimafonden lever op til de kriterier, der er opsat for at kunne modtage midler.

Karoline Carlsen og Maren Larsen tog forbehold for indstillingen men kunne tilslutte sig bemærkningen som resten af udvalgets medlemmer.

Vera Jakobsen var forhindret i at deltage i udvalgets behandling af sagen.

 04-11-2020 Aarhus Byråd

Solveig Sørensen med bemærkning, at byrådet i sit møde den 4. november 2020 har vedtaget Magistratens indstilling i overensstemmelse med erklæring fra Økonomiudvalget af 28. oktober 2020.

Socialistisk Folkepartis og det Konservative Folkepartis byrådsgrupper kunne ikke tiltræde indstillingen.